KISKŐRÖS VÁROS POLGÁRMESTERE

ELŐTERJESZTÉS
(sürgősséggel a Képviselő-testület 2024. december 18–i ülésére)

TÁRGY:	TULAJDONOSI HOZZÁJÁRULÁS DR. ÖRMÉNY PETRA EGYÉNI VÁLLALKOZÓ FOGORVOS RÉSZÉRE A KISKŐRÖS, ÁRPÁD U. 8. SZÁM ALATTI FOGORVOSI RENDELŐ SZÉKHELYKÉNT TÖRTÉNŐ HASZNÁLATÁHOZ

A Képviselő-testület 70/2024. számú határozata szerint Kiskőrös Város Önkormányzata és a Mosolypont Fogászat Korlátolt Felelősségű Társaság (rövidített elnevezése: Mosolypont Kft. székhelye: 6200 Kiskőrös, Malom utca 21.) között 2024. szeptember 16. napján 7300-9/2024. számú feladat-ellátási szerződés jött létre a 3. számú felnőtt fogorvosi körzet működtetésére. A 3. számú felnőtt fogorvosi körzet fogászati alapellátási feladatait dr. Örmény Petra, a Mosolypont Kft. képviselője, mint személyes ellátásra kötelezett fogorvos látja el.

Dr. Örmény Petra a területi ellátási kötelezettséggel biztosított fogászati ellátás rendelési idején túl fogászati magánrendelést is szeretne végezni az Önkormányzat tulajdonában lévő, 6200 Kiskőrös, Árpád utca 8. szám alatti orvosi rendelőben, de ezt a tevékenységet nem a Mosolypont Kft. nevében, hanem egyéni vállalkozóként biztosítaná. 

Dr. Örmény Petra 2024. december 12. napján kelt beadványában kérte, hogy a Képviselő-testület járuljon hozzá ahhoz, hogy egyéni vállalkozásának székhelye és telephelye a Kiskőrös, Árpád utca 8. szám alatt legyen.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012 (XII.19.) önk. rendelet 9. §-a szerint a tulajdonosi jogokat az Önkormányzat Képviselő-testülete, vagy átruházott hatáskörben a polgármester gyakorolja az e rendeletben foglaltaknak megfelelően. A polgármesternek ebben a kérdésben nincs átruházott hatásköre.

A fent nevesített időpontban benyújtott kérelem indokolja az előterjesztés sürgősséggel történő tárgyalását.

Fentiekre tekintettel javaslom a Képviselő-testületnek, hogy a határozat-tervezet szerint döntsön.

Kiskőrös, 2024. december 13.
		Domonyi László sk.
		    polgármester


HATÁROZAT-TERVEZET

A Képviselő-testület 

1. hozzájárul ahhoz, hogy dr. Örmény Petra fogorvos, egyéni vállalkozó a Kiskőrös, belterületi 2481 hrsz-on nyilvántartott, természetben Kiskőrös, Árpád u. 8. szám alatt található önkormányzati tulajdonban lévő ingatlanban elhelyezkedő orvosi rendelő helyiséget székhelyként és telephelyként használhassa.

2. felkéri az Egészségügyi, Gyermekjóléti és Szociális intézmény vezetőjét, hogy a határozat 1. pontjában szereplő helyiség üzemeltetésével kapcsolatos intézkedéseket tegye meg. 

Felelős: 	polgármester, Egészségügy, Gyermekjóléti és Szociális Intézmény vezetője
Határidő:	2024. december 31.


